༄༅། །གཤིན་རྗེ་གཤེད་ནག་པོའི་དཀྱིལ་ཆོག་དེ་ཉིད་རྣམ་ངེས་བཞུགས་སོ། །
ད་ནི་གཤིན་རྗེ་གཤེད་ནག་པོའི་དཀྱིལ་འཁོར་གྱི་ཆོ་གའི་དེ་ཉིད་རྣམ་པར་ངེས་པ་བཤད་
པར་བྱ་སྟེ། དེ་ལ་སྤྱིའི་སྒྲུབ་བྱེད་ནི་གསང་བ་འདུས་པར་བཤད་ཅིང༌། ཁྱད་པར་རྒྱུད་འདི་ཉིད་
-120-

སྔགས་ལ་འཇུག་པའི་སྒོ་ལས། གཤིན་རྗེ་གཤེད་དགྲ་ནག་གི་ཆོས་སྐོར། ༥༧༽
ལས། དེ་ནས་རྡོ་རྗེ་འཛིན་རྒྱལ་པོས། །སྲུང་བའི་འཁོར་ལོ་རབ་སྦྱོར་བས། །བགེགས་རྣམས་
དང་ནི་ལོག་འདྲེན་དང༌། །སྡང་བ་འདི་དག་གསལ་འདི་གསུངས། །བདག་ཉིད་དཔལ་ལྡན་
རལ་གྲི་འཛིན། །སྲུང་བའི་འཁོར་ལོ་རབ་སྦྱོར་བས། །བདག་ཉིད་རལ་གྲི་འབར་བ་ཡིས། །
ལུས་ངག་གསུམ་ལས་སྐྱེས་པ་གཅོད། །ལྷ་མོ་ཁྱོད་ནི་དཔང་བཙུགས་ཏེ། །སྐྱོབ་པ་སངས་
རྒྱས་ཐམས་ཅད་ཀྱིས། །གཤིན་རྗེ་སྒྲོལ་བའི་དཀྱིལ་འཁོར་ནི། །སློབ་དཔོན་བདག་གིས་
དཀྱིལ་འཁོར་བྲི། །ཕོ་བྲང་དཀྱིལ་འཁོར་སྒོ་དྲུང་དུ། །དར་གྱིས་གདོང་བ་བཀབ་ནས་ནི། །ཁྱོད་
གང་ཡིན་པ་འདིར་བརྗོད་དོ། །བདག་ནི་སྐལ་ལྡན་ཡིན་ཞེས་སྨྲ། །ཡོལ་བས་བར་དུ་བཅད་
ནས་ནི། །ཤིན་ཏུ་བློ་ལྡན་བླ་མ་ཞུ། །བླ་མ་སློབ་དཔོན་མགོན་རྗེས་སུ། །འབད་པ་ཆེན་པོས་
དབང་གི་དོན། །ཇི་ལྟར་སངས་རྒྱས་ཆོས་ཆེན་པོས། །རྡོ་རྗེ་སེམས་དཔའ་དབང་བསྐུར་
བཞིན། །མགོན་པོས་བདག་ཀྱང་དབང་བསྐུར་ཏེ། །བདག་ལ་དོན་མཆོག་བསྩལ་ཏུ་གསོལ། །
གླུ་དང་རྔ་ཡིས་དེ་བཞིན་མཆོད། །མཆོད་ཡོན་ཞབས་བསིལ་དེ་བཞིན་ཏེ། །སློབ་མ་ཆེན་པོ་
ཡིས་ནི་དབུལ། །བསྟོད་པ་ཡང་ནི་དེ་ལ་བྱ། །ཞེས་པ་དང༌། དེ་ནས་གཤིན་རྗེ་གཤེད་ཀྱི་དཀྱིལ་
འཁོར་འཇིགས་པ་ཡང་དག་པར་བཤད་དེ། གཤིན་རྗེ་གཤེད་ནི་རབ་སྣང་བ། །འདོད་པའི་དོན་
ཀུན་སྒྲུབ་པ་པོ། །བར་པ་ཤིན་ཏུ་ལྡན་པ་ནི། །ཚད་ལྡན་ཤིན་ཏུ་ལེགས་པ་ཡི། །ཐིག་གིས་བློ་
ལྡན་ཐིག་གདབ་སྟེ། །གཤིན་རྗེ་སྒྲོལ་བའི་དཀྱིལ་འཁོར་ནི། །མཚན་ཉིད་ཐམས་ཅད་ཡང་དག་
རྫོགས། །ཉེས་པ་ཐམས་ཅད་རྣམ་སེལ་བ། །ཞི་བ་ལ་སོགས་རབ་གནས་པའི། །དཀྱིལ་
འཁོར་དཀྱིལ་འཁོར་གྱི་ནི་དབྱིབས། །དེ་ལས་རྡོ་རྗེ་བྲི་བྱ་བ། །རྩེ་ལྔ་ཀུན་ཏུ་དེ་བཞིན་ཏེ། །དེ་
དབུས་རྡོ་རྗེ་བྲི་བ་ནི། །རྡོ་རྗེ་འབར་བས་ཀུན་ཏུ་ཁྱབ། །འཁོར་ལོའི་འོད་ཀྱིས་ཀུན་འཁྲིགས་
པའི། །འཁོར་ལོ་ཤར་གྱི་རྩིབས་ལ་བྲི། །ལྷོ་རུ་རིན་པོ་ཆེ་བྲིས་ཏེ། །རིན་ཆེན་འོད་ཀྱིས་ཀུན་ཏུ་
བསྐོར། །ནུབ་ཏུ་པདྨ་བྲི་བ་ནི། །པདྨ་དམར་པོ་འོད་གསལ་བའོ། །རལ་གྲི་འོད་འབར་སྣང་བ་
-121-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནི། །བྱང་གི་ཕྱོགས་སུ་བྲི་བར་བྱ། །ཤར་གྱི་གྲྭར་ནི་འཁོར་ལོ་བྲི། །ལྷོར་ནི་རྡོ་རྗེ་བྲི་བའོ། །ནུབ་
ཏུ་མེ་ཏོག་པདྨ་ནི། །ཁ་ཕྱེ་སྡོང་བུར་ལྡན་པའོ། །བྱང་དུ་རྡོ་རྗེ་རལ་གྲི་ནི། །འོད་ཟེར་ལྔ་དང་ཀུན་
ཏུ་ལྡན། །ཤར་གྱི་སྒོ་རུ་ཐོ་བ་སྟེ། །དེ་བཞིན་ལྷོ་རུ་བེ་ཅོན་ནོ། །བྱང་དུ་རལ་གྲི་རྡོ་རྗེ་ཅན། །
དཀྱིལ་འཁོར་རྫོགས་པར་བསམས་ནས་ནི། །མཆོད་པའི་བྱེ་བྲག་དབུལ་བར་བྱ། །འདོད་པའི་
ཡོན་ཏན་ལྔ་ཡིས་ནི། །མི་འཇིགས་སངས་རྒྱས་ཀུན་ལ་མཆོད། །ཅེས་པ་དང༌། དེ་ལ་འདི་ནི་
ཐིག་ཆེན་པོ་གདབ་བའི་དམ་ཚིག་སྟེ། ༀ་ཨ་ཀཱ་རོ་མུ་ཁཾ། སརྦ་དྷརྨ་ཎཱཾ། ཨདྱ་ནུད་པན་ན་ཏྭད།
སློབ་མ་རྣམ་སྣང་མཛད་བསམས་ནས། །གཤིན་རྗེ་གཤེད་དཔལ་གཟུགས་ལྡན་པས། །ཡེ་
ཤེས་སྐུད་པ་མཆོག་གི་མཆོག། ཤིན་ཏུ་མཉམ་པར་གདབ་པར་བྱ། །དེ་ལ་འདི་ནི་དཀྱིལ་འཁོར་
ཆེན་པོར་ཞུགས་པའི་དམ་ཚིག་གོ། ༀ་ཨཱཿཧཱུཾ། དཀྱིལ་འཁོར་རིང་པོར་ནི། །སྒོ་ཡི་ཉི་ཤུ་ཆ་ཡིན་
ཏེ། །བ་ཡི་ལྔ་ཡིས་ཀུན་བྱུགས་པར། །མཁས་པས་སྐུད་པ་རབ་ཏུ་བརྟག། འདི་དག་ནི་རྡོ་རྗེ་
འཆང་ཆེན་པོའི་རབ་ཏུ་ཞུ་བའི་དམ་ཚིག་གོ། ཨེ་མ་ཧོ་སངས་རྒྱས་སྤྱོད་པ་ཆེ། །ཨེ་མ་ཧོ་ཆོས་
དང་ཚོགས་ཀྱི་བདག། དེ་ཉིད་དམ་ཚིག་བདག་ལ་སྩོལ། །བདག་ལ་བྱང་ཆུབ་སེམས་ཀྱང་
ནོད། །འདི་དག་ནི་ས་ཆེན་པོ་རབ་ཏུ་བཟུང་བའི་དམ་ཚིག་གོ། རྡོ་རྗེའི་ས་ནི་དགུག་པ་སྟེ། །
སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་ཚུལ་དང་ཁྱད་པར་དང་། །ས་དང་ཕ་རོལ་ཕྱིན་
པ་ལ། །ལྷ་མོ་ཁྱོད་ནི་དཔང་དུ་གྱུར། །དཀྱིལ་འཁོར་གྱི་ནི་བརྒྱད་ཆ་རུ། །བདག་ཉིད་ཆེན་པོས་
སྒོ་ཤེས་བྱ། །མུ་ཁྱུད་ཆེན་པོ་སྤངས་པ་སྟེ། །སྒོ་ཡི་ཚད་ལྡན་སྒོ་ཁྱུད་ནི། །ཤིན་ཏུ་ལེགས་པར་
ཤེས་བྱས་ཏེ། །དེ་བཞིན་ལྷ་ཡི་སྣམ་བུའོ། །གླུ་དང་རྡུང་བཀྲོལ་གར་རྣམས་དང༌། །རྡོ་རྗེ་གྲུལ་
བུམ་ཀུན་ཏུ་ལྡན། །མུ་ཁྱུད་སྒོ་ཡི་ཕྱེད་དུ་སྟེ། །འགྲམ་དང་གཤོག་པའང་དེ་བཞིན་ནོ། །དོ་ཤལ་
དོ་ཤལ་ཕྱེད་ཉིད་ཟླ། །གོས་དང་མེ་ཏོག་ཕྲེང་བས་བརྒྱན། །དེ་ཕྱེད་ཀྱིས་ནི་རྡུལ་ཚོན་པ། །དེ་ལ་
འདི་ནི་དམ་ཚིག་ཆེན་པོའི་དམ་ཚིག་སྟེ། བདག་ཉིད་འཁོར་ལོ་དགོད་པ་ནི། །དེས་ནི་རང་གི་
-122-

སྔགས་ལ་འཇུག་པའི་སྒོ་ལས། གཤིན་རྗེ་གཤེད་དགྲ་ནག་གི་ཆོས་སྐོར། ༥༧༽
ཕྱག་རྒྱ་བསྟེན། །དམ་ཚིག་ཡི་གེ་འདི་ཡིས་ནི། །དཀྱིལ་འཁོར་དེ་ནི་སྒྲུབ་པའོ། །ཤར་ནི་དཀར་
པོ་ཆེན་པོ་སྟེ། །ལྷོར་ནི་སེར་པོ་ཡང་དག་ལྡན། །ནུབ་ཀྱི་ཆར་ནི་དམར་པོ་སྟེ། །བྱང་གི་ལྗང་གུ་
ཡང་དག་ལྡན། །ཨིནྡྲ་ནཱི་ལའི་འོད་གནས་པའི། །དབུས་ཀྱི་ས་ནི་ཀུན་ཏུ་བྲི། །ལས་ཀྱི་ཆོ་ག་
མཐོང་བ་ཡིས། །དེ་ནས་ཕྱག་རྒྱ་དགོད་པར་བྱ། །དབུས་སུ་རྡོ་རྗེ་ཡང་དག་བྲི། །ཤར་དུ་འཁོར་
ལོ་ཀུན་ཏུ་བྲི། །འདི་ལ་སོགས་པ་མཐོང་བྱ་སྟེ། །རྟག་ཏུ་གཙོ་བཞིན་ཕྱག་རྒྱའོ། །ཞེས་པ་དང༌།
ཨོཾ་ཨཱཿཧཱུཾ། ལྕེ་ཡི་རྡོ་རྗེ་རབ་སྦྱར་བས། །རྡོ་རྗེ་འཛིན་ཀུན་དགྱེས་པར་ནི། །རྫོགས་པའི་སངས་
རྒྱས་ཐམས་ཅད་བཞུགས། །ཡེ་ཤེས་རྣམ་པའི་རང་བཞིན་དུ། །དགུག་པ་དང་ནི་གཞུག་པ་
དང༌། །བཅིང་བ་དང་ནི་དེ་བཞིན་དབང༌། །ཐོ་སོགས་བཞི་ཡི་སྔགས་རྣམས་ཀྱིས། །ཡང་དག་
བྱིན་རླབས་བསམ་པར་བྱ། །མ་ཧེ་རྡོ་རྗེ་བསམས་ནས་ནི། །དཀྱིལ་འཁོར་བདག་པོ་བསམ་
པར་བྱ། །ཟླ་བའི་དཀྱིལ་འཁོར་དབུས་སུ་ནི། །གཏི་མུག་རྡོ་རྗེ་བསམ་པར་བྱ། །མདུན་གྱི་
བདག་པོའི་དབུས་སུ་ནི། །སེར་སྣའི་མིང་ཅན་བསམ་པར་བྱ། །དཀྱིལ་འཁོར་དམར་པོའི་
དབུས་སུ་ནི། །འདོད་ཆགས་རྡོ་རྗེ་བསམ་པར་བྱ། །ལས་ཀྱི་དཀྱིལ་འཁོར་དབུས་གནས་པ། །
ལས་ཀྱི་རྡོ་རྗེ་བསམ་པར་བྱ། །ཞི་བའི་གཏི་མུག་རྡོ་རྗེ་སྟེ། །སེར་སྣ་རྡོ་རྗེ་རྒྱས་པ་ལའོ། །དབང་
ལ་འདོད་ཆགས་རྡོ་རྗེ་སྟེ། །རྡོ་རྗེ་ལས་ནི་ཐམས་ཅད་པའོ། །ཞེས་པ་དང༌། འདི་ནི་རྡོ་རྗེ་ཆེན་པོ་
དབབ་པའི་དམ་ཚིག་གོ། འབྱུང་ཆེན་བཞི་ཡིས་ས་བོན་རྣམས། །འཁོར་ལོ་བཞི་ནི་དབབ་
བསྒྲུབ་བྱ། །གནས་བཞི་རབ་ཏུ་སྦྱོར་བ་ཡིས། །རྡོ་བ་ཡང་ནི་གཡོ་བར་བྱེད། །རྐང་པ་ཡི་ནི་
མཐའ་རུ་ཡང་། །ལྟེ་བ་ལ་ནི་དེ་བཞིན་རཾ། །སྙིང་ཁ་རུ་ནི་ཡི་གེ་ལཾ། །སྤྱི་བོ་དག་ཏུ་བཾ་ཡིག་གོ།
གཞུ་ཡི་རྣམ་པ་སྟོབས་པོ་ཆེ། །གཏུམ་མོ་རླུང་གི་འཇུག་བྱེད་པ། །མཆོད་པ་ལྟ་བུར་གྲུ་གསུམ་
མོ། །ཀུན་ཏུ་ཉི་མའི་དམར་པོའི་འོད། །སེར་པོ་ཆེན་པོ་ཟུར་བཞི་ལ། །རྡོ་རྗེ་འཛིན་པ་འཛིན་
པར་ནུས། །རི་རབ་རི་ཡིས་མནན་པ་ཡིས། །ས་ནི་བསམ་པར་བྱ་བའོ། །ཟླུམ་པོ་དཀར་པོ་
-123-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དྲག་པོ་ཆེ། །སྤྲིན་དག་གིས་ནི་ཆར་བ་འཛིན། །སྟོང་ཕྲག་རྒྱུན་གྱིས་རབ་ཏུ་གང༌། །འཇིག་པའི་
དུས་ཀྱི་རླུང་ལྟར་དྲག། ཟླ་བའི་གནས་རབ་སྦྱོར་བར་བྱེད། །རྡོ་རྗེ་སློབ་དཔོན་གནས་བྱས་ལ། །
མྱུར་བ་རུ་ནི་དབབ་པར་བྱ། །རྡོ་རྗེ་འོད་དཔག་མེད་སྦྱོར་བས། །འདི་ནི་རབ་ཏུ་ཞུ་བའི་དམ་
ཚིག་ཆེན་པོའོ། །མགོན་པོ་ཆེན་པོ་འོད་དཔག་མེད། །བདེ་དང་མི་བདེ་དྲིས་པ་ཡིས། །རྒྱལ་པོ་
ཆེན་པོ་ཆོས་གསུངས་ཤིག། ཁྲུ་གང་ནས་ནི་བཟུང་ནས་སུ། །ཁྲུ་ནི་སྟོང་ཕྲག་དག་གི་བར། །
དགུག་པའི་ཆོ་ག་འདི་ཡིས་ནི། །སློབ་མ་ཆེན་པོ་བསླང་བའོ། །ཞེས་པ་དང༌། ཨུ་དུམ་ཝ་ར་མན་
དྷ་ར། །ཡོངས་དྷུ་དང་ནི་མ་ལི་ཀ། ཀར་ནི་ཀ་ཡི་ཕྲེང་བ་ནི། །ལེགས་པར་ནོས་ཏེ་བུས་ཟུངས་
ཤིག། ཁམས་གསུམ་གྱི་ནི་རལ་གྲི་ཆེ། །སངས་རྒྱས་ཀུན་གྱིས་ཕྱག་བྱས་པ། །ལས་ཀྱི་རལ་
གྲི་གཅིག་པུ་མཆོག། བདུད་རྣམས་ལས་ནི་རྒྱལ་བས་བཟུང་། །ཐབས་དང་ཤེས་རབ་རང་
བཞིན་གྱིས། །རྡོ་རྗེ་དྲིལ་བུའི་དངོས་གྲུབ་ནི། །བུས་ནི་དད་པས་རབ་བཟུང་ལ། །རྡོ་རྗེ་ཁྱོད་ནི་
སློབ་བསྡུས་ཤིག། བཏུང་བ་འདི་ནི་རིན་པོ་ཆེ། །རྡོ་རྗེ་ལུས་ནི་རབ་འགྲུབ་པ། །ཡེ་གནས་པ་
ཡི་ཆུ་རྟག་ཏུ། །བུ་ཡི་ཡིད་ཀྱིས་བཏུང་བར་བྱ། །གཤིན་རྗེའི་དགྲ་ནི་རབ་འགྲུབ་པ། །སློབ་མ་
ཡི་ནི་ཁ་ཡིས་བཏུང༌། །སློབ་མས་ཀྱང་ནི་ང་རྒྱལ་བྱ། །རྡོ་རྗེ་སློབ་མ་བདག་ཉིད་ཆེ། །ཞེས་པ་
དང༌། སློབ་དཔོན་སྨད་པར་མི་བྱ་དང༌། །བདག་གི་ཕུང་པོ་སྨད་མི་བྱ། །དངོས་པོའི་ཆོས་ནི་སྨད་
མི་བྱ། །སྡང་བ་བྱམས་པ་རྟགས་སྤངས་ཤིང༌། །ཆོས་ལ་ཚད་ནི་མི་བཟུང་ངོ༌། །སེམས་ཅན་
བྱམས་ལྡན་སེམས་མི་ལྡོག། རྟག་ཏུ་དམ་ཚིག་བསྟེན་པ་དང༌། །བུད་མེད་ཤེས་རབ་རང་བཞིན་
ལ། །དེ་བཞིན་སྐྱོན་གཅིག་ཀྱང་མི་སྨད། །རྣལ་འབྱོར་པ་ཡི་བླང་མི་བྱ། །རྣལ་འབྱོར་སྤང་བར་
མི་བྱའོ། །སྔགས་བཟླས་པ་ནི་རྟག་ཏུ་བྱ། །དམ་ཚིག་ལས་ཀྱིས་རྟག་ཏུ་བསྟེན། །དམ་ཚིག་བླ
མ་དེ་བཞིན་བརྙས། །གལ་ཏེ་གཡང་ས་ཡང་དག་འབྱུང༌། །དེ་ཡིས་དཀྱིལ་འཁོར་ངེས་བྲི་བྱ། །
བདེ་གཤེགས་རྣམས་ལ་སྡིག་པ་བཤགས། །དད་ལྡན་བླ་མའི་དམ་ཚིག་སྐྱོང༌། །མི་རྟོག་པ་དང་
-124-

སྔགས་ལ་འཇུག་པའི་སྒོ་ལས། གཤིན་རྗེ་གཤེད་དགྲ་ནག་གི་ཆོས་སྐོར། ༥༧༽
སྙིང་རྗེར་ལྡན། །སྐྱོན་ཀུན་རྣམ་པར་སྤངས་པ་དང༌། །བསམ་གཏན་ལ་ནི་འདོད་པའི་སེམས། །
བཟླས་པ་ལ་ནི་རབ་ཏུ་བརྩོན། །བླ་མ་བཀུར་བར་རབ་ཏུ་བྱ། །བླ་མ་རྟག་ཏུ་བརྗིད་པ་དང༌། །
བརྟན་ཞིང་དུལ་ལ་སྙིང་རྗེ་ཆེ། །དད་དང་བཟོད་འཛིན་རབ་ཏུ་བཟང༌། །གཤིན་རྗེ་དགྲ་ལ་གུས་
པ་དང༌། །བརྟུལ་ཞུགས་སློབ་མ་བླ་མར་གུས། །དེ་ནི་རབ་ཏུ་སྨིན་པར་བྱ། །དེ་ནས་ཡང་དག་
བཤད་བྱ་བ། །གཙོ་ལ་རབ་ཏུ་དབུལ་བའི་ཡོན། །ལས་རྣམས་ཐམས་ཅད་འགྲུབ་པ་ལ། །ཞི་
བ་ཡི་ནི་བདག་ཉིད་དང༌། །ཐམས་ཅད་ལས་ནི་གྲུབ་པ་ལ། །བདག་ཉིད་ཀྱང་ནི་རྟག་ཏུ་
དབུལ། །རྟ་དང་བ་ལང་གླང་པོ་དང་། །སོ་བ་གསེར་ནི་དེ་བཞིན་ཏེ། །རང་གི་ཆུང་མ་དེ་བཞིན་
དུ། །སྐྱེམ་བྱེད་སྐལ་བྱེད་དེ་བཞིན་མི། །རྣམ་པ་སྣ་ཚོགས་རས་དག་ལ། །གདུགས་དང་རྔ་ཡབ་
ལེགས་པའི་དར། །ཁྱིམ་དང་སྟན་དང་དྲི་ཞིམ་དང་། །གླུ་དང་རོལ་མོ་དེ་བཞིན་ཏེ། །རལ་གྲི་
དང་ནི་རྒྱན་དང་ནི། །བརྟུལ་ཞུགས་ཅན་གྱིས་གཙོ་ལ་དབུལ། །ཞེས་གསུངས་ལ། དེ་རྣམས་
ཀྱི་དོན་ནི། ཁོ་བོས་དཀྱིལ་འཁོར་ཆོ་ག་ལས་བཤད་པ་ཉིད་ཀྱིས་རྣམ་པར་ཕྱེ་ལ། །ཐོག་མར་
ཅོད་པན་དབང་ཡིན་ཏེ། ཞེས་པ་ལ་སོགས་པའི་དྲང་དོན་ནི། ཐོག་མར་མེ་ཏོག་ཕྲེང་བ་ཕུལ་
བའི་ཅོད་པན་གྱི་དབང་གི་དོན། ཨུ་དུམ་ཝ་ར་ཞེས་པ་ལ་སོགས་པ་དང༌། གཉིས་པར་རལ་གྲི་
སྦྱིན་པར་བྱ། ཞེས་པའི་དོན། ཁམས་གསུམ་གྱི་ནི་རལ་གྲི་ཆེ། ཞེས་སོགས་དང༌། གསུམ་པ་རྡོ་
རྗེ་དྲིལ་བུ་ཡང༌། ཞེས་པའི་དོན། ཐབས་དང་ཤེས་རབ་རང་བཞིན་གྱིས། ཞེས་པ་ལ་སོགས་
པ་དང༌། བཞི་པ་ཟླ་བ་ཟ་བའོ། །ཞེས་པའི་དོན་ནི། བཏུང་བ་འདི་ནི་རིན་པོ་ཆེ། ཞེས་པ་ལ་
སོགས་པ་སྟེ། རིན་པོ་ཆེ་ནི་དགོས་འདོད་ཐམས་ཅད་འབྱུང་བའི་བྱང་ཆུབ་ཀྱི་སེམས་རིན་པོ་
ཆེའོ། །རྡོ་རྗེའི་ལས་སྒྲུབ་པར་བྱེད་པ་ནི་སངས་རྒྱས་ཐམས་ཅད་ཀྱི་རང་བཞིན་གྱི་རྡོ་རྗེའི་ཆུ་
འདིས་ལུས་ཐམས་ཅད་ཁྱབ་པ་ལས་ལོངས་སྤྱོད་རྫོགས་པའི་རྡོ་རྗེའི་སྐུ་མངོན་དུ་བྱེད་པའོ། །
ཀུན་ཏུ་ཡེ་ནས་གནས་པ་ནི་ཐོག་མཐའ་མེད་པར་ཡེ་ནས་གནས་པ་དོན་དམ་པ་བྱང་ཆུབ་ཀྱི་
།
-125-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སེམས་ཞུ་བའོ། །ཡིད་ཀྱི་ཆུ་ནི་ཁྱོད་འཐུང་ཞེས་པ་ནི། ཡིད་དྲི་མེད་ཟག་པ་མེད་པའི་ཡེ་ཤེས་
བདུད་རྩིའི་ཆུ